
PANEVĖŽIO MIESTO SAVIVALDYBĖS TARYBA


SPRENDIMAS
[bookmark: _Hlk37249820]DĖL SAVIVALDYBĖS TARYBOS 2019 M. SAUSIO 31 D. SPRENDIMO NR. 1-13 „DĖL PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO PATVIRTINIMO IR SAVIVALDYBĖS TARYBOS 
2015 M. KOVO 26 D. SPRENDIMO NR. 1-68 PRIPAŽINIMO NETEKUSIU GALIOS“ PAKEITIMO

[bookmark: registravimoDataIlga][bookmark: registravimoNr]2022 m. spalio 12 d. Nr. TSP-398
Panevėžys


Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Panevėžio miesto savivaldybės taryba n u s p r e n d ž i a:
[bookmark: part_4bc898f341564ee69f5c7e79bb3fd0d9][bookmark: _Hlk37243283]1.    Pakeisti Piniginės socialinės paramos nepasiturintiems gyventojams teikimo Panevėžio mieste tvarkos aprašą, patvirtintą Panevėžio miesto savivaldybės tarybos 2019 m. sausio 31 d. sprendimu Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“:
1.1. pakeisti 18 punktą ir išdėstyti jį taip:
[bookmark: _Hlk115808299]„18. „Paskirtos socialinės pašalpos teikimas nutraukiamas nuo mėnesio, kurį gauta informacija iš nelegalaus darbo kontrolę ir prevenciją vykdančių ar kitų institucijų apie nelegalų darbą, neteisėtą veiklą, susijusią su pajamų gavimu. Socialinė pašalpa bendrai gyvenantiems asmenims 6 mėnesius skiriama tik vaikui (įvaikiui) ar vaikams (įvaikiams), įskaitant pilnamečius vaikus (įvaikius), kai jie mokosi pagal bendrojo ugdymo programą ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, pasirenkant ar derinant jos teikimo formą (formas) (pinigais ir (ar) nepinigine forma pagal Aprašo 25 ir 26 punktus), o vienam gyvenančiam asmeniui socialinė pašalpa neteikiama 6 mėnesius, įskaitant nutraukimo mėnesį.“;
1.2 pakeisti 33 punktą ir išdėstyti jį taip:
„33. Kompensacijos skiriamos 3 mėnesiams nuo mėnesio, kurį bendrai gyvenantys asmenys arba vienas gyvenantis asmuo įgijo teisę į kompensacijas, pirmos dienos, tačiau ne daugiau kaip už 2 praėjusius mėnesius iki prašymo-paraiškos pateikimo mėnesio, o jeigu dėl kompensacijų kreipiamasi likus vienam mėnesiui iki šildymo sezono pradžios mėnesio ar vėliau arba šildymo sezono metu, kompensacijos skiriamos visam šildymo sezono laikotarpiui, jeigu bendrai gyvenantys asmenys arba vienas gyvenantis asmuo kreipimosi dėl kompensacijų ir sprendimo priėmimo metu, taip pat laikotarpiu, už kurį skiriamos kompensacijos, turi teisę gauti kompensacijas. Ši nuostata galioja iki 2024 m. gegužės 1 d.“;
[bookmark: _Hlk37243890]1.3 pakeisti 44 punktą ir išdėstyti jį taip:
„44. Paskirtos kompensacijos nutraukiamos nuo mėnesio, kurį gauta informacija iš nelegalaus darbo kontrolę ir prevenciją vykdančių ar kitų institucijų apie kompensacijų teikimo laikotarpiu vykdytą nelegalų darbą, gaunamas pajamas ir (ar) neteisėtą veiklą, susijusią su pajamų gavimu. Gavus minėtą informaciją, kompensacija vienam gyvenančiam asmeniui ir bendrai gyvenantiems asmenims neteikiama 6 mėnesius, įskaitant nutraukimo mėnesį.“;
[bookmark: _Hlk37243949]1.4. pakeisti 72.7 papunktį ir išdėstyti jį taip:
„72.7. 1 MVP dydžio vienam gyvenančiam užsieniečiui, bendrai gyvenantiems užsieniečiams: pirmam – 1 MVP dydžio, antram ir paskesniems – po 0,5 MVP dydžio kiekvienam, jei dėl pašalpos kreipiamasi per 2 mėnesius nuo prašymo leidimui laikinai gyventi Lietuvos Respublikoje gauti Migracijos departamentui pateikimo dienos, jei analogiškos pašalpos negavo kitoje Lietuvos savivaldybėje;“;
1.5. pakeisti 75.5 papunktį ir išdėstyti jį taip:
[bookmark: _Hlk97751020][bookmark: _Hlk98186135][bookmark: _Hlk98186081][bookmark: _Hlk98186048]„75.5. 1 MVP dydžio už mėnesį vienam gyvenančiam užsieniečiui, bendrai gyvenantiems užsieniečiams: pirmam – 1 MVP dydžio už mėnesį, antram ir paskesniems – 0,5 MVP dydžio už mėnesį būtiniausioms vartojimo priemonėms įsigyti. Pašalpa gali būti skiriama 2 mėnesius, jei kreipiamasi per 2 mėnesius nuo prašymo leidimui laikinai gyventi Lietuvos Respublikoje gauti Migracijos departamentui pateikimo dienos ir jei analogiškos pašalpos ar vienkartinės pašalpos negavo kitoje Lietuvos savivaldybėje.“.
2. Nustatyti, kad šis sprendimas:
2.1. skelbiamas Teisės aktų registre ir Panevėžio miesto savivaldybės interneto svetainėje;
2.2. įsigalioja kitą dieną po oficialaus paskelbimo Teisės aktų registre.
[bookmark: _Hlk31812949]

